Memorialul a fost creat de sculptorii A. Maiko și I. Poniatowski și de arhitectul A. Minaev. Inaugurarea sa a avut loc în data de 9 mai 1975, în ziua aniversării a 30 de ani de la victoria sovietică în cel de-al Doilea Război Mondial. În perioada sovietică complexul a fost cunoscut sub numele de Memorialul Victoriei. Monumentul a fost înălțat în cinstea soldaților sovietici care au murit în Al Doilea Război Mondial în luptele pentru Basarabia. A fost restaurat pe 24 august 2006, cu ocazia celei de-a 62-a aniversări a Operațiunii Iași-Chișinău.